Pilatoren garbiontzia (Bolonia)

Pilatoren garbiontzia (italieraz Catino di Pilato) Boloniako Zazpi Elizetako edo San Stefanoren basilikako multzoan kontserbatzen den lan lombardiarra da, Pilatoren patioa deritzonaren erdian kokatua. 

 Deskribapena 
Objektua dagoen espazioa litostrotos baten gisa interpretatu du tradizioak, hau da, Pontzio Pilatok Jesusen epaiketa zuzendu zuen espazioaren irudikiapen bat. Horregatik, bataiarri baten itxura duen egitura honi garbiontzi esaten zaio, Pilatok eskuak garbitu zituelako Mateoren ebanjelioko pasarteari erreferentzia eginez (). 

Hala ere, ontziak idazkun bat du, eta horrek beste funtzio bat adieraziko luke objektuarentzat: 

UMILIB(US) VOTE SUSCIPE D(OMI)NE D(OM)N(ORUM) N(OST)R(ORUM) LIUTPRAN(TE) ILPRAN(TE) REGIB(US) ET D(OM)N(O) BARBATU EPISC(OPO) S(AN)C(TE) HECCL(ESIE) B(O)N(O)N. HIC I(N) H(ONOREM) R(ELIGIOSI) SUA PRAECEPTA OBTULERUNT, UNDE HUNC VAS IMPLEATUR IN CENAM D(OMI)NI SALVAT(ORI)S, ET SI QUA MUN(ER)AC(UISQUAM) MINUERIT, D(EU)S REQ(UIRET)

Ontziko inskripzio honek baieztatzen du 727an hiria lombardiarrek hiria konkistatu ondorengoa dela, Liutprando errege lombardiarra eta bere iloba Ilprando aipatzen dira bertan, eta adituen irakurketaren arabera gehitzen da Ostegun Santua eliztarrek dohaintzak ontzian uzteko zela.

Liutprandoren lotu daitezkeen grabatuak ere badira ontzian. Azpiko idulkia berriz ez da ordukoa, Pizkunde garaiko gehikuntza baizik. 

Patioan, garbiontziaren ondoan, Jesusen Nekaldiarekin lotzen den beste objektu bat ere bada, San Petriren Oilarra (Gallo di San Pietro) esaten dioten eskulturatxoa zutabe baten gainean, ebanjelioetako pasarte bati erreferentzia egiten diona ().

 Iruditegia 

 Erreferentziak 

 Kanpo estekak 

Kategoria:Boloniako eskulturak
Kategoria:Santo Stefano basilika (Bolonia)